Լիլիթ Պետրոսյան

Լիլիթ Սլավայի Պետրոսյան (), Հայաստանի պետական գործիչ, Բարձրաստիճան պաշտոնատար անձանց էթիկայի հանձնաժողովի անդամ։

Կրթություն 
2009 թվականին ավարտել է ԱՄՆ Հարվարդի համալսարանի Ջոն Քենեդու անվան կառավարման դպրոցի մագիստրատուրան՝ պետական կառավարման մագիստրոսի կոչումով։
2000-2004 թթ. - սովորել է Երևանի կառավարման և տնտեսական բարեփոխումների ինստիտուտի ասպիրանտուրայում։ 
1994-1999 թթ. - սովորել և ավարտել է ԵՊՀ տնտեսագիտության ֆակուլտետը` «ընդհանուր տնտեսագիտություն» մասնագիտացմամբ։

Աշխատանքային գործունեություն 
ՀՀ ազգային ժողովի առաջարկությամբ ՀՀ Նախագահի հրամանագրով 2012 թվականի հունվարի 9-ին նշանակվել է Բարձրաստիճան պաշտոնատար անձանց էթիկայի հանձնաժողովի անդամ։
2012 թվականից - Երևանի Վ. Բրյուսովի անվան պետական լեզվահասարակագիտական համալսարանի դասախոս։
2000 - 2012 թթ. - ՀՀ Նախագահի աշխատակազմի տնտեսագիտական վարչության, ապա՝ փորձագիտական-վերլուծական վարչության խորհրդատու։
2010 թ. - Հայաստանի ամերիկյան համալսարանի հրավիրյալ դասախոս։ 
2009 թ. - հասարակական հիմունքներով աշխատել է ԱՄՆ կոնգրեսում։
1999 - 2000 թթ. - աշխատել է «Միավորված բանկ» ԲԲԸ-ում։

Պարգևներ և դասային աստիճաններ 
ՀՀ Նախագահի շնորհակալագիր (2007)։
Քաղաքացիական ծառայության 1-ին դասի խորհրդական։

Անկուսակցական է։

Ընտանիք 
Լիլիթ Պետրոսյանի հայրն է ՀՀ տնտեսական մրցակցության պաշտպանության պետական հանձնաժողովի անդամ Սլավա Պետրոսյանը։

Ծանոթագրություններ 

1978 ծնունդներ
Հուլիսի 28 ծնունդներ
Երևան քաղաքում ծնվածներ
ԵՊՀ տնտեսագիտության ֆակուլտետի շրջանավարտներ
ԲՊԱԷՀ անդամներ
Հայ պետական գործիչներ